[{"text_idx": "#000004", "text": "Ar y cyd a\u0302\u2019n partneriaid adeiladu Paramount, mae\u2019n dda gennym ddarparu diweddariad cadarnhaol a chynyddol ynghylch ein datblygiad diweddaraf ym Mhorthcawl, De Cymru."}, {"text_idx": "#000006", "text": "Ers i ni ddechrau gweithio ar yr hen safle tir llwyd yn gynharach eleni, mae\u2019r datblygiad newydd 20 eiddo ar Ffordd yr Hen Orsaf, a fydd yn cynnwys 17 o gartrefi un ystafell wely a 3 chartref dwy ystafell wely, wedi tyfu o nerth i nerth. Ers i graen newydd gael ei godi ar y safle ym Mehefin, mae\u2019r gwaith adeiladu wedi cyrraedd carreg filltir bwysig gan fod y system fframwaith Mestec newydd wedi\u2019i osod ar y datblygiad."}, {"text_idx": "#000007", "text": "Dechreuwyd y gwaith adeiladu ar yr adeilad aml-lawr yn Chwefror 2023 a\u2019i nod yw gwasanaethu ein demograffeg o bobl dros 50 yn ardal Pen-y-bont ar Ogwr. Pan gaiff ei gwblhau, bydd yn ychwanegiad dymunol ar orwel Porthcawl, lle mae\u2019r galw am lety un ystafell wely yn codi\u2019n gyflym."}, {"text_idx": "#000008", "text": "Rydym wedi sicrhau \u00a32,779,002 drwy Grant Tai Cymdeithasol Llywodraeth Cymru Ar gyfer y datblygiad hwn, gyda chymorth Cyngor Bwrdeistref Sirol Pen-y-bont ar Ogwr. Mae\u2019r datblygiad ym Mhorthcawl yn cyfrannu ymhellach at ein hymrwymiad i ddarparu 1000 o gartrefi fforddiadwy o ansawdd da ym Mhen-y-bont ar Ogwr erbyn 2031. Wrth dderbyn yr arian grant hwn, mae Pen-y-bont ar Ogwr wedi elwa oherwydd y buddsoddiad ychwanegol, ac mae\u2019r incwm rhent gan gwsmeriaid presennol yn cael ei ddefnyddio\u2019n fuddiol i gynnal a gwella\u2019r stoc dai bresennol."}, {"text_idx": "#000009", "text": "Argraff arlunydd o\u2019r datblygiad gorffenedig"}, {"text_idx": "#000010", "text": "\u201cMae\u2019n wych gweld sut mae\u2019r cartrefi newydd hyn ar Ffordd yr Hen Orsaf yn nesa\u0301u at gael eu gorffen. Rydym wedi bod yn gweithio\u2019n agos gyda Paramount Interiors dros y 24 mis diwethaf i gychwyn y datblygiad hwn ac rydym wrth ein bodd o weld y cynnydd hyd yma. Bydd y datblygiad yn darparu 20 o gartrefi newydd yn ardal Porthcawl, ac wrth weld sut mae\u2019r gwaith yn mynd yn ei flaen, rydym yn hyderus y bydd y cartrefi\u2019n barod erbyn Ebrill 2024.\u201d"}, {"text_idx": "#000011", "text": "\u201cPan fydd wedi\u2019i orffen bydd y datblygiad yn adeilad pedwar llawr \u2013 rwy\u2019n meddwl mai hwn yw\u2019r datblygiad uchaf mae Cymoedd i\u2019r Arfordir wedi\u2019i gwblhau. Ynghylch camau nesaf y gwaith adeiladu, rhagwelwn y bydd yn cymryd tua 9 wythnos i orffen gosod y fframwaith Mestec. Ar o\u0302l hyn, bydd y gorchudd allanol, y to a\u2019r ffenestri\u2019n cael eu gosod.\u201d"}]